open-index/open-wikipedia-markdown huggingface dataset:
Jonas Skruodys

**Jonas Skruodys** (1882 m. rugsėjo 6 d. Bryzgiuose (dab. Rokiškio rajonas) – 1935 m. kovo 9 d. Vilniuje) – katalikų kunigas, Lietuvos visuomenės veikėjas, rašytojas, švietėjas, poetas, dramaturgas.

## Biografija
Pradinį išsilavinimą gavo Onuškyje. Vėliau mokėsi Mintaujos gimnazijoje, iš kurios 1896 m. buvo išmestas už atsisakymą rusiškai melstis. Studijavo Vilniaus kunigų seminarijoje. Įšventintas kunigu, muo 1907 m. dirbo sielovados darbą tuometinės Vilniaus arkivyskupijos parapijose: Svieriuose, Ašmenoje, Ikaznėje, taip pat Šalčininkėliuose.  

Studijavo Sankt Peterburgo dvasinėje akademijoje, kur įgijo teologijos kandidato laipsnį. Pirmojo pasaulinio karo metais rūpinosi lietuvių tremtinių reikalais Kaukaze. 1918 m. grįžo į Vilnių, buvo paskirtas Kunigų seminarijos profesoriumi. Kartu mokytojavo Vytauto Didžiojo gimnazijoje, buvo tarp Lietuvių Šv. Kazimiero draugijos steigėjų. Nuo 1924 m. dirbo Laikinajame Vilniaus lietuvių komitete, 1922–1925 m. buvo renkamas į Blaivybės draugijos valdybą. 1925–1932 m. mokytojavo Švenčionių lietuvių gimnazijoje. 1926 m. buvo išrinktas „Ryto“ draugijos Švenčionių skyriaus pirmininku. Išleido virš dvidešimt knygų: vadovėlių, grožinių kūrinių, atsiminimų ir tautosakos rinkinį.

Palaidotas Švenčionyse, kapavietė įrašyta į Nekilnojamųjų kultūros vertybių registrą.

## Bibliografija
* *Atstovų rinkimai Lietuvoje*. Vilnius, 1919
* *Religijos mokymo metodika*. Vilnius, 1920
* *Religijų istorija*. Vilnius: Lietuvių mokslo draugijos leidinys, 1920
* *Etika*. Vilnius: Lietuvių mokslo draugijos leidinys, 1920
* *Laikymosi ir elgimosi taisyklės*. Vilnius: Aurora, 1921
* *Tarptautinė teisė*. Vilnius: Lietuvių mokslo draugijos leidinys, 1921
* *Tikyba*. Vilnius: Aurora, 1921
* *Dievakis*. Vilnius, 1922
* *Jogaila*. Vilnius, 1923
* *Teisės filosofija*. Vilnius, 1923
* *Etika*. Kaunas: Švyturys, 1923
* *Politikos ekonomija*. Vilnius, 1923
* *Atminimai*. Vilnius, 1923
* *Biržis*. Vilnius, 1924
* *Auštras*. Vilnius, 1925
* *Vaidila*. Vilnius, 1925
* *Lietuvių kalbos senumas*. Švenčionys, 1932

## Šaltiniai
* Skruodys Jonas (biografija)
* Parodos „Kunigas Jonas Skruodys – lietuvybės Vilnijoje puoselėtojas“ pristatymas
Hrebinka

**Hrebinka** () – miestas Ukrainoje, Poltavos srityje, į šiaurę nuo Čerkasų, prie Hnylos Oržycios upės; rajono centras. Svarbus geležinkelių mazgas (kertasi linijos Kijevas–Poltava ir Prilukai–Čerkasai). Veikia geležinkelio priežiūros įmonė, grūdų elevatorius.

## Istorija

Gyvenvietė įkurta 1895 m. kaip geležinkelio stotis Tenė (*Тень*). 1901 m. pervadinta į Hrebinką poeto Jevheno Hrebinkos garbei. Miestas nuo 1959 m.

## Šaltiniai
Graivoronas

**Graivoronas** () – miestas Rusijoje, Belgorodo srityje, 78 km į vakarus nuo Belgorodo, prie Vorsklos upės, šalia Ukrainos sienos; rajono centras. Praeina Belgorodo–Achtyrkos plentas. Elektros aparatūros remonto gamykla. Yra XIX–XX a. pr. architektūros paminklų (gimnazijos, vaitystės centras, vaikų sanatorija, Šv. Nikolajaus cerkvė).

## Istorija

Graivoroną kazokai įkūrė apie 1678 m. Graivoronas 1838 m. gavo miesto teises ir tapo apskrities centru. 1848 m. miestą suniokojo gaisras, jis perstatytas iš naujo pagal Vasilijaus salos Petrograde planą. 1918–1920 m. pateko į Ukrainos sudėtį.

## Šaltiniai
Jelizaveta Veriovkina

**Jelizaveta Daragan-Veriovkina**,  (1834 m. birželio 5 d. – 1885 m. kovo 18 d. Liubline, palaidota Liepkalnio stačiatikių kapinėse Vilniuje) – Rusijoje ir Lietuvoje kūrusi tapytoja, labdarė.

## Biografija

Kilusi iš kazokų giminės. Jos vienas iš senelių Michailas Balugjanskis buvo žinomas Rusijos imperijos valstybės veikėjas, tėvas generolas Piotras Daraganas (1800-1875) – Tulos gubernatorius, motina Ana Daragan (1806-1877) – vaikų rašytoja ir pedagogė.

Ištekėjo už karininko Vladimiro Veriovkino. Kurį laiką dar gyveno Tuloje, 1862 m. persikėlė į Vitebską, kur jos vyras buvo paskirtas gubernatoriumi. 

Nuo 1868 m. iki 1878 m. Veriovkinai gyveno Vilniuje, šiame mieste šeimos galva ėjo Vilniaus karinės apygardos viršininko pareigas. Jelizaveta Veriovkina Vilniuje aktyviai dalyvavo labdaringoje veikloje: buvo draugijos „Labdaringoji kapeika“ pirmininkė, „Gailėstingumo namų“ garbės globėja. Nuo 1879 m. šeima persikėlė gyventi į Liubliną, o vasaras leisdavo įsigytame Vyžuonėlių dvare prie Utenos. Ponų namuose Vyžuonėlėse buvo įrengta tapybos atelje, o patį dvarą Veriovkinai vadino *Palaima* (). Užaugo trys vaikai:
* Mariana (1860–1938) – garsi tapytoja ekspresionistė;
* Piotras (1862–1946) – Kauno ir Vilniaus gubernatorius;
* Vsevolodas (1872–1924) – kartu su dailininke Vera Veriovkina valdė Pažaislio ir Maželiškių dvarus.

## Kūryba
Tapybos mokėsi Sankt Peterburge, pas akademinės krypties dailininką Karlą Timoleoną Nefą. Norėdama geriau susipažinti su jo darbais užsienio stačiatikių cerkvėse, 1858 m. aplankė Londoną, Nicą ir Vysbadeną. Nuo 1876 m. dalyvavo Vilniaus dailės kūrinių parodų draugijos veikloje. Daug tapė Vyžuonėlių dvare, iki Antrojo pasaulinio karo jame buvo saugoma dailininkės kūryba. Pokaryje darbai atsidūrė Konstantino Arcibuševo kolekcijoje Odesoje ir Floridoje (JAV).

J.Veriovkina tapė aliejumi, jos paveikslai sukurti daugiausiai religine tematika. Būdinga akademinė stilistika, švelnūs idealizuoti tipažai.

## Šaltiniai
* Lietuvos dailininkų žodynas, II tomas. – Lietuvos kultūros tyrimų institutas: Vilnius, 2012  psl. 422

## Nuorodos
* Jelizaveta Veriovkina su vaikais (fotografija)
Grzegorz Błaszczyk

**Gžegožas Blaščikas** (, 1953 m. rugsėjo 19 d. Poznanėje, Lenkijos Liaudies Respublika) – Lietuvos ir LDK istoriją tyrinėjantis lenkų mokslininkas, humanitarinių mokslų profesorius.

## Biografija
1977 m. baigė istorijos studijas (vadovas doc. Karolis Oleinikas) Poznanės Adomo Mickevičiaus universitete (toliau PAMU). 1979–2009 metais dirbo šios aukštosios mokyklos Istorijos instituto Rytų Europos skyriuje (2009 m. Rytų Europos istorijos skyrius perėjo į PAMU Rytų instituto pavaldumą). Pradėjęs asistentu, vėliau įveikė visas dėstytojo karjeros pakopas ir tapo profesoriumi.

1983 m. PAMU apgynė doktoratą iš Žemaitijos XVII–XVIII a. istorijos (vadovas prof.Ježis Ochmianskis). 1992 m., PAMU apgynus disertaciją „Žemaičių vyskupija nuo XV a. iki XVII a. pradžios“, suteiktas habilituoto daktaro laipsnis.

Dideli nuopelnai tyrinėjant Romos katalikų bažnyčios istoriją Žemaitijoje. Savo veikaluose pirmą kartą aprašė Žemaičių vyskupijos penkiasdešimt to meto kanauninkų, taip pat 22 vyskupijos notarus ir 13 generalvikarų. Pateikė naujų žinių apie kuriją ir kapitulą, įvardijo ir šešis Vyskupiją valdžiusius kapituliarinius vikarus. Bendradarbiauja su Lietuvos katalikų mokslų akademija, yra LKMA metraščio redkolegijos narys.

## Bibliografija
* *Żmudź w XVII i XVIII wieku: zaludnienie i struktura społeczna* (Poznań, 1985)
* *Diecezja żmudzka od XV do początku XVII w.: uposażenie* (Poznań, 1992)
* *Litwa współczesna* (Warszawa, 1992)
* *Diecezja Żmudzka od XV do początku XVII wieku: ustrój* (Poznań, 1993)
* *Litwa i jej sąsiedzi od XII do XX wieku: studia ofiarowane prof. dr. hab. Jerzemu Ochmańskiemu w sześćdziesiątą rocznicę urodzin*. Red. Grzegorz Błaszczyk i Artur Kijas (Poznań, 1994)
* *Burza koronacyjna: dramatyczny fragment stosunków polsko-litewskich w XV wieku* (Poznań, 1998)
* *Dzieje stosunków polsko-litewskich od czasów najdawniejszych do współczesności, T. I, Trudne początki* (Poznań, 1998)
* *History, culture and language of Lithuania: proceedings of the international Lithuanian conference* (Poznań, 2000)
* *Litwa na przełomie średniowiecza i nowożytności 1492–1569* (Poznań, 2002)
* *Chrzest Litwy* (Poznań, 2006)
* *Geografia historyczna Wielkiego Księstwa Litewskiego: stan i perspektywy badań* (Poznań, 2007)
* *Dzieje stosunków polsko–litewskich. T. 2, Od Krewa do Lublina. Cz. 1* (Poznań, 2007)

## Nuorodos
* Biografija // nauka-polska.pl

## Šaltiniai
Henrik Sophus Skougaard

**Henrik Sophus Skougaard** (1842 m.  Egvaag, Norvegija – 1912 m. gruodžio 24 d.  Mėmelyje (dabar Klaipėda), Vokietija) – Norvegijos, Danijos ir Švedijos diplomatas, vienas iš sportinio buriavimo Klaipėdoje pionierių.

## Biografija
XIX a. pabaigoje atvyko į Klaipėdą, kur tarnavo Danijos konsulu, Švedijos ir Norvegijos vicekonsulu. Kartu ėjo miesto municipalinio patarėjo pareigas.

Aktyviai propagavo pramoginį ir sportinį buriavimą. Plaukiojo Kuršių mariose su burine valtimi „Gelion“, vėliau – jachtomis „Möwe“, „Gode Wind“, „Hecht“, „Hurrah“ ir „Schneidig“. Dalyvavo regatuose Karaliaučiuje ir Piliavoje, į vandens žygius kartu imdavo ir žmoną.

Vienas iš pirmojo buriavimo klubo Klaipėdoje „Memeler Segelverein“ įkūrėjų, keturiolika metų (1891–1905) buvo renkamas šios organizacijos pirmininku, jam suteiktas komodoro titulas. 1924 m. draugija įsigijo raudonmedžio šliupą, kurį pavadino „Henrik Skougaard“. Su šia jachta įgula dalyvaudavo įvairiose varžybose ir kelionėse. 1934 m. burlaivis, vadovaujamas Rudolfo Jeneto, dalyvavo Šiaurės jūros regatoje, tai buvo tolimiausia jo išvyka.

## Šaltiniai
* [Aus der Geschichtes Memeler Segel–Vereins // Memeler Dampfboot, Juli 1972, Nr. 7 S. 123-127](http://memel.klavb.lt/MD/ADM_Archiv20111201/MD1972/MD1972_07(1).pdf)
* Venantas Butkus. ''Buriavimo pradininkai Klaipėdoje'' 
* Henrik Sophus Skougaard
* Svenska och norska ...
* Henrik Skougaard
Hugo William Plaw

**Hugo William Plaw** (1822 m. gruodžio 4 d. Mėmelyje (Klaipėdoje), Vokietija – 1884 m. Karaliaučiuje, Vokietija) – diplomatas, vienas jachtinio buriavimo pradininkų Klaipėdoje.

## Biografija
Gimė britų konsulinio darbuotojo šeimoje. Tėvas Henry Robert Plaw (1786, Londonas-1864, Klaipėda) ilgus metus buvo Didžiosios Britanijos ir Hanoverio karalystės generalinis konsulas Dancige. Hugo William Plaw taip pat pasirinko diplomato kelią ir tarnavo Prancūzijos, Ispanijos ir Hanoverio karalystės konsulu Klaipėdoje. Kartu jis vertėsi didmenine medienos prekyba – užsienio rinkose parduodavo Nemunu sielininkų atplukdytus rąstus.

Buvo vedęs Mary Johanną Mason, su kuria susilaukė dvejų dukrų. Per žmoną giminiavosi su uošviu – sportinio buriavimo entuziastu Klaipėdoje Johnu Masonu. Hugo Viljamas Plaw taip pat buvo vienas jachtinio buriavimo pionierių šiame uostamiestyje.

## Išnašos

## Šaltiniai
* [Aus der Geschichte des Memeler Segel–Vereins // Memeler Dampfboot, Juli 1972, Nr. 7 S. 123](http://memel.klavb.lt/MD/ADM_Archiv20111201/MD1972/MD1972_07(1).pdf)
* Venantas Butkus. ''Buriavimo pradininkai Klaipėdoje'' 
* Die letzte der Plaws // Memeler Dampfboot, Juli 1969, Nr. 9 S. 120
Tarptautinė triatlono sąjunga

**Tarptautinė triatlono sąjunga** arba **ITU** () – pagrindinė pasaulio triatloną prižiūrinti organizacija, kuri rengia pasaulio čempionatus ir atstovauja triatlono interesus olimpinėse žaidynėse. Sąjungos būstinė yra įsikūrusi Lozanoje, Šveicarijoje.

ITU kuruoja pagrindines šias daugiakovės atšakas: triatloną, akvatloną, duatloną, žiemos trikovę, kroso triatloną.

## Istorija
1989 m. Prancūzijoje oficialiai įkurta tarptautinė triatlono sąjunga.

2017 m. ITU priklausė 119 nacionalinės federacijos.

## Šaltiniai

## Nuorodos
* Oficiali svetainė
XXXTentacion

**Džasėjus Dveinas Onfrojus** (*Jahseh Dwayne Onfroy*, 1998 m. sausio 23 d. – 2018 m. birželio 18 d.), geriau žinomas sceniniu vardu **XXXTentacion** – amerikiečių reperis, dainininkas ir dainų autorius.

Gimė ir užaugo Planteišene, Floridoje, bet didžiąją dalį vaikystės praleido Loderhilyje. Muziką pradėjo rašyti paleistas laisvėn iš jaunimo pataisos namų ir galiausiai, 2013 m. birželį, išleido savo pirmąją dainą „News/Flock“ garso įrašų platininimosi platformoje SoundCloud. Buvo populiari figūra šios svetainės repo, lo-fi muzikos ir 808 elementų savyje turinčio trap stiliaus, scenoje.

Debiutinį albumą pavadinimu „17“ išleido 2017 m. rugpjūčio 25 d., o antrąjį, „?“ – 2018 m. kovo 16 d. Billboard 200-uko vietoje albumas pasiekė pirmąją vietą, o singlai „Sad!“ ir „Changes“ atitinkamai pasiekė 7-ą ir 37-ą vietas Billboard Hot 100 sąraše.

J.D.Onfroy buvo nušautas 2018 m. birželio 18 d. Onfroy laikomas prieštaringa figūra hip hopo industrijoje dėl išpuolių prieš gerbėjus, viešų kaltinimų kitiems scenos atlikėjams ir apskritai skandalų socialinėje medijoje.

2019 m. sausio 26 d. gimęs reperio sūnus, kurį pagimdė Jenesis Sanchez, mergina, su kuria jis draugavo prieš mirtį, buvo pavadintas paties reperio sugalvotu žodžiu „Gekyume“, kuris reiškia kitą arba aukštesnę minčių pakopą. Būtent taip atlikėjas ir norėjo pavadinti savo pirmąjį sūnų.

## Diskografija
;Studijiniai albumai
* *[[17 (XXXTentacion albumas)|17]]* (2017)
* *[[? (XXXTentacion albumas)|?]]* (2018)
* *[[Skins (XXXTentacion albumas)|Skins]]* (2018)
* *[[Bad Vibes Forever]]* (2019)

## Išnašos

## Nuorodos
* 
*
Dirfild Bičas

**Dirfild Bičas** () – miestas Jungtinėse Amerikos Valstijose, Floridos valstijos pietryčiuose. 2010 m. JAV gyventojų surašymo duomenimis, mieste gyveno 75 tūkst. žmonių.

## Istorija
Istorija datuojama 1890 m., kai palei Hilsboro upę buvo įkurta to paties pavadinimo gyvenvietė. 1898 m. gyvenvietės gyventojų skaičiui pasiekus 20, joje buvo atidarytas atskiras pašto skyrius ir gyvenvietė pervadinta į Dirfildą ( 'elnias' + *field* 'laukas') dėl čia gausiai besiganiusių elnių.

XX a. pradžioje gyventojų skaičius ir toliau augo nutiesus miestelio teritoriją kertantį Floridos rytų pakrantės geležinkelį, vedantį link Majamio. Tuo metu ekonomika rėmėsi žemės ūkio kultūromis (auginti ananasai, pomidorai, žaliosios pupelės), iš vaisių buvo daromi įvairūs vietiniai vaisvandeniai. Tačiau 1939 m. miestelio pavadinimas buvo pakeistas į *Dirfild Bičą*, siekiant pritraukti turistų savo paplūdimiais. 1945 m. suteiktas miesto statusas. 1952 m. buvo suręstas medinis tiltas į jūrą.

## Šaltiniai
Edvardas Paulavičius (1837)

: *Apie kitą žmogų (dailininką) tokia pat pavarde ir vardu žr. [[Edvardas Paulavičius]]*

**Edvardas Paulavičius** (; 1837 m. kovo 30 d. Lapgirių dvare (Kauno gubernijos Raseinių paviete) – 1895 m. Pavirvytės dvare (Kauno gubernijos Šiaulių paviete)) – Lietuvos bajoras, Lenkijos pedagogas.

## Biografija
Kilęs iš Žemaitijoje žinomos Paulavičių giminės. Tėvas Juozas Paulavičius buvo apsišvietęs bajoras, Zubovų dvarų valdytojas. Dar iki 1861 m. reformos pažįstamiems dvarininkams jis siuntinėdavo laiškus, įtikinėdamas baudžiavos panaikinimo būtinybe. J.Paulavičiaus šeimoje augo sūnus Edvardas, dukterys Stefanija ir Emilija.

E.Paulavičius 1856 m. baigė Šiaulių gimnaziją (jos statyba rūpinosi tėvas) ir toliau pradėjo studijuoti mediciną Maskvos universitete. Vėliau mokslus tęsė Dorpato universiteto Fizikos–Matematikos fakultete, aukštosios mokyklos baigimo diplomą įgijo 1861 m.

Po vienerių metų pradėjo dirbti valstybinėje Kališo berniukų gimnazijoje: dėstė gamtos pažinimą ir geografiją, vėliau taip pat matematiką ir fiziką. Nuo 1866 m. kartu mokytojavo ir Kališo mergaičių gimnazijoje. Netrukus iš valstybinio darbo pasitraukė ir mieste įkūrė keturmetę progimnaziją, po dvejų metų peraugusią į šešiametę. Būdamas jos vadovu sugebėjo pasiekti aukštą mokymo lygį, progimnazija ėmė garsėti visoje Lenkijos Kongreso karalystėje. Buvo aktyvus visuomenininkas, prikausė įvairiom muzikinėm ir labdaros draugijom Varšuvoje bei Kališe. Vedė miesto archyvaro dukterį, šeima susilaukė devynių vaikų (duktė Jadvyga, užaugusi ir ištekėjusi už Reinoldo Daugirdo, tapo istorikės ir pedagogės Vanda Daugirdaitės-Sruogienės motina; duktė Anelė susirašinėjo su Povilu Višinskiu ir svajojo ištekėti už turtingo žmogaus, kad galima būtų išleisti lietuvių kalbos žodyną).

1883 m. Edvardas Paulavičius grįžo į Žemaitiją, kur paveldėjo Pavirvytės dvarą. Pavirvytėje tęsė tėvo tradiciją šviesti ir mokyti dvaro darbininkus. Tarp tokių auklėtinių buvo ir būsima rašytoja Marija Ivanauskaitė (dirbo kaip namų siuvėja) bei Ona Bagnickaitė, vėliau pelniusi *pirmosios Lietuvos menininkės–tekstilininkės* vardą. Buvo mokoma lenkų bei prancūzų kalbų ir literatūrų, skambinti fortepijonu, piešti, taip pat kt. disciplinų. Tam tikslui pasitarnavo ir dvaro biblioteką, kurią kaip dovaną E.Paulavičius parsigabeno iš Kališo progimnazijos. Knygos taip pat buvo skolinamos  pažįstamiems, tuo naudojosi ir būsimieji profesoriai Mykolas, Vaclovas bei Viktoras Biržiškos, gyvenę netolimuose Viekšniuose.

## Šaltiniai
* Vanda Sruogienė. ''Pamirštoji pionierė Santeklių Ona Bagnickaitė'' / aidai.eu
* Andrzej Szwarc. ''Edward Pawłowicz'' // Polski słownik biograficzny. Vol. T. 25. Krákow: Polska Akademia Nauk 
*  Mateusz Halak. ''List do M'' // Życie Kalisza

 
   

   

 

​
Baudos aikštelė

**Baudos aikštelė** (angl. *Penalty area*) – futbolo aikštės stačiakampė dalis šalia vartų. Ši aikštė yra 16,5 m pločio į abi puses nuo vartų vidurio ir tokiu pačiu atstumu į priekį. 10,97 m nuo vartų linijos yra taškas, nuo kurio mušamas 11 metrų baudinys. Dabartines proporcijas baudos aikštelė įgavo 1901 m.

Pagal futbolo taisykles baudos aikštelėje besiginančiai komandai įvykdžius pražangą ar kitą pažeidimą (kamuolio lietimas ranka) prieš puolančios komandos žaidėją, teisėjas gali skirti 11 m baudinį.

Taip pat baudos aikštelėje galioja šios taisyklės:
* Baudos aikštelėje vartininkas gali kamuolį liesti rankomis.
* Smūgio nuo vartų metu puolančios komandos žaidėjai negali būti baudos aikštelės ribose.
* 11 m baudinio metu baudos aikštelėje negali būti kitų žaidėjų išskyrus mušantį baudinį ir besiginantį vartininką.

Įprastai didžiąją dalį rungtynių baudos aikštelėje būna tik vartininkas, o puolančios komandos žaidėjai stengiasi kamuolį perduoti ten esantiems savo komandos nariams. Profesionaliame lygyje dauguma įvarčių įmušama iš baudos aikštelės. Keliamo kampinio metu baudos aikštelėje būna didelė dalis visų aikštėje esančių žaidėjų.

## Šaltiniai
Dinijaras Biljaletdinovas

**Dinijaras Biljaletdinovas** (*Динияр Билялетдинов*; g. 1985 m. vasario 27 d.) – buvęs Rusijos futbolininkas, saugas.

Jo tėvas žinomas futbolo pasaulyje žmogus, buvęs žaidėjas, o šiuo metu futbolo treneris Rinatas Biljaletdinovas.

## Karjera
Profesionalo karjerą pradėjo Lokomotiv Moskva. 2009 m. rugpjūčio pabaigoje pasirašė penkerių metų sutartį su Anglijos Everton FC klubu. 2012 m. rugpjūčio pabaigoje pasirašė ilgalaikį kontraktą su Maskvos „Spartak“ klubu. 

Totorių kilmės žaidėjas nuo 2017 m. atstovavo „Trakams“. 2018 m. rugsėjį buvo pranešta, kad žaidėjas pratęsė sutartį su FK Trakai. 2019 m. į Lietuvą nebegrįžo.

## Dalyvavimas čempionatuose

|}

## Išnašos

## Nuorodos
* 
* Профиль на сайте «Сборная России по футболу»  (rusų k.)
* championat.com svetainėje  (anglų k.)
* Статистика на сайте РФПЛ  (rusų k.)
Liudomiras Nastopka

**Liudomiras Nastopka** (1909 m. kovo 27 d. Goryje, Gruzija – 1985 m. Biržų rajone, LTSR) – Lietuvos pedagogas, šaulys.

## Biografija
Tėvas, baigęs Dorpato veterinarijos institutą, dirbo Vidurinėje Azijoje, vėliau Gruzijoje (Goryje ir Tbilisyje) bei Ukrainoje. Motina, dvasininko Martyno Cumfto duktė, po Mintaujos gimnazijos baigimo, mokytojavo.

1918 m. daugiavaikė Nastopkų šeima grįžo į gimtąją šalį. Liudomiro sesuo Halina užaugusi tapo žinoma rašytoja ir vertėja, brolis Jaroslavas – Lietuvos Respublikos diplomatu. Trečias brolis Valentinas, išsimokslinęs veterinarijos gydytoju, žuvo autoavarijoje.

Liudomiras Nastopka baigė Panevėžio gimnaziją, vėliau studijavo Vienos universiteto Gamtos – matematikos fakultete. Studijų nebaigė. 1925–1928 m. Biržų gimnazijoje dirbo mokytoju. 1930–1931 m. tarnavo Lietuvos kariuomenėje, Pirmojo Lietuvos Prezidento karo mokykloje įgijo atsargos jaunesniojo leitenanto laipsnį. 1932 m. paskirtas Aukštadvario progimnazijos mokytoju. 1935 m. perkeltas dėstyti matematiką į Kaišiadorių gimnaziją, kartu buvo karinio parengimo instruktorius.

Šaulių sąjungos Trakų rinktinės Kaišiadorių kuopos vadas. Nuo 1933 m. – Atsargos karininkų sąjungos valdybos narys. Įstojo į Tautininkų sąjungą, 1934 m. išrinktas valdybos nariu, paskirtas šios organizacijos jaunimo karinio parengimo ir drausmės vadu.

1940 m. rugsėjo 1 d. Vilniuje buvo įsteigta X valstybinė gimnazija, kurios direktoriumi patvirtintas L.Nastopka. Pokaryje Biržuose daug metų dėstė matematiką ir fiziką, 1950–1951 m. buvo Biržų 1-osios vidurinės mokyklos direktoriumi. Miesto šachmatininkų buvo vadinamas  „nevainikuotu čempionu“, nors oficialiose varžybose ir nedalyvaudavo. 

Palaidotas evangelikų reformatų kapinaitėse Rinkuškių kaime ant Širvenos ežero kranto.

Buvo vedęs Feliciją Apolainytę, pora užaugino dukteris Feliciją Nijolę (g. 1934 m.) ir Liubomirą Eleną (g. 1937 m.). Paliko vertingą prisiminimų rankraštį „Mano šeimos kronika“ (saugomas Lietuvių literatūros ir tautosakos instituto rankraštyne), ištraukos buvo paskelbtos periodinėje spaudoje.

## Įvertinimas
* Šaulių žvaigždė (1939 m.)

## Šaltiniai
* Borisas Januševičius. ''Iš Rinkuškių kilę šviesuoliai'' // birzietis.lt
* ''Aukštadvario ir Semeliškių valsčių šauliai'' // lajarchyvas.wordpress.com
* ''Nastopka Liudomiras'' // kaisiadoriumuziejus.lt

## Nuorodos
* ''Biržų gimnazijos VI klasės mokiniai su mokytoju Liudomiru Nastopka 1927 m.'' 
* Liudomiras Nastopka. ''Šis tas apie Ukrainą'' // Šiaurės Atėnai, 2014-04-01
Prancūzas (filmas)

**Prancūzas** () – 2004 metų rusiškas filmas, komedija.

## Siužetas

Gyveno savo dvare baronas, turtingiausias žmogus Prancūzijoje, o rašydavo laiškus į Rusiją Irinai. Juose jis aprašė savo buitį. Melavo, kad gyvena kukliame vieno kambario bute, kad dirba degalinėje. O mergina, vardu Irina, medžiojo jaunikius tiek savo miestelyje, tiek užjūrio princus bandė apžavėti. Iš tikrųjų Polis susirašinėjo su Aniuta, kuri mokėjo prancūziškai ir dirbo vertėja. Prieš Naujus metus į barono dvarą rinkosi svečiai, o jis nusprendė vykti į Rusiją. Traukinyje jis išgėrė, o pabudo be dokumentų, pinigų, telefono ir net drabužių. Apvogtasis klajojo po miestą be dokumentų, apdriskęs ir visi jį laikydavo bomžu. Netikėtai susitiko Aniutą, kuri jį parsivedė namo. Jis pasakojo, koks turtingas, įtakingas, o ji nelabai tikėjo šiomis pasakomis. Netrukus atvyko ir Liolikas (Leonidas), vyrukas, kuris siekė Aniutos dėmesio.

## Aktoriai
: *Aktorius – veikėjas*
* Marija Golubkina () – Ania (Aniuta), vertėja, kuri rašė laiškus.
* Tjeris Monfrėjus () – baronas Polis de Ruso, labai turtingas žmogus.
* Garikas Sukačiovas () – Aniutos kavalierius, tolimųjų reisų vairuotojas.
* Jekaterina Vuličenko () – Yraa (Irina Kuznecova), kurios vardu buvo susirašinėjama su prancūzu.

## Kūrėjai
* Prodiuseriai Sabina Jeremejeva *(Сабина Еремеева)*, Jekaterina Filipova *(Екатерина Филиппова)*, Vladimiras Lebedevas *(Владимир Лебедев)*.
* Režisierius Vera Storoževa *(Вера Сторожева)*.
* Scenaristas Ilja Avramenka *(Илья Авраменко)*.

## Šaltiniai

## Nuorodos
* IMDB duomenų bazė
* kinopoisk.ru
AC Kajaani

**AC Kajaani** – Suomijos futbolo klubas iš Kajanio.

## Istorija
Klubas įkurtas 2006 m., kai susijungė FC Tarmo ir Kajaanin Palloilijat (KaPa).

Namų rungtynes žaidžia „Kajaanin Liikuntapuisto“ stadione.

## Pasiekimai
* Kakkonen pirmenybėse, „C“ grupėje 2017 m. užėmė 1 vietą. Žaidė pereinamosiose rungtynėse dėl patekimo į Ykkönen. Du kartus nugalėjo (3:1 ir 3:2) KTP ir pateko į antros pakopos pirmenybes.
* Pateko į Ykkönen (Antra pakopa) pirmenybes. Debiutavo 2018 m. Sezonas nesibaigė.

## Sezonai

|}
: Šaltiniai: RSSSF.

## Išnašos

## Nuorodos
*
Vartininkas (futbolas)

**Vartininkas** – viena iš keturių futbolo žaidėjų pozicijų. Tai yra viena pagrindinių pozicijų, mat be vartininko komanda negali žaisti. Pagrindinė vartininko užduotis yra apsaugoti savo vartus nuo priešininkų komandos įvarčių. Tai pasiekiama vartininkui atmušant kamuolį bet kuria kūno dalimi ar jį sugaunant rankomis. Jis yra vienintelis žaidėjas, galintis kamuolį liesti rankomis. Vartininkai visada dėvi kitokios spalvos nei jo komandos draugai marškinėlius.

Vartininkas negali pagauti rankomis kamuolio nuo savo komandos žaidėjų. Taip pat vartininkas negali žaisti rankomis už baudos aikštelės ribų.

Įprastai vartininkas atlieka laisvus smūgius nuo vartų, taip pat reguliuoja komandos gynybą baudos smūgių, kampinių metu, bando atremti 11 metrų baudinius.

Traumos ar kitų įvykių metu vartininkas pakeičiamas kitu vartininku, o jam nesant į vartus privalo stoti kuris nors aikštės žaidėjas.

1870 m. visiems futbolo žaidėjams buvo uždrausta žaisti rankomis, o 1871 m. įteisintas vartininko žaidimas ir apibrėžta, kad jis gali rankomis liesti kamuolį. Nuo 1997 m. vartininkui negalima laikyti kamuolio rankose ilgiau nei 6 sekundes.

## Šaltiniai
Porto Seguras

**Porto Seguras** () – miestas šiaurės rytų Brazilijoje, Bahijoje, 700 km į pietus nuo Salvadoro. Jūrų uostas Atlanto vandenyno pakrantėje prie Buranjemo upės žiočių. Yra oro uostas, plentai į Salvadorą, Rio de Žaneirą, San Paulą, Vitoriją. Žemės ūkio regiono prekybinis centras (cukranendrės, bananai, kokosai, ananasai, melionai, veisiami galvijai, avys, ožkos), žvejyba. Vystomas turizmas.

Porto Seguras garsėja savo paplūdimiais, įsteigtas Jūros parkas, botanikos sodas, keletas muziejų. Išlikęs XVIII a. senamiestis su keletu senovinių bažnyčių, XVI a. obeliskas. Miesto apylinkėse įsteigti Monte Paskoalio nacionalinis parkas, Žakeiros indėnų rezervacija (su patašų indėnų etnografiniu muziejumi).

## Istorija

1504 m. šioje vietoje išsilaipino ir tvirtovę įkūrė Gonzalas Kolejas. Per šią vietovę vykdyta Brazilijos kolonizacija. 1535 m. įkurta Porto Seguro („saugiojo uosto“) gyvenvietė. Miestas nuo 1891 m.


Porto_Seguro.1.jpg|Porto Seguro paplūdimiai
Porto Seguro, Cidade Alta, Casinhas.jpg|Kolonijinė architektūra
Cidade Histórica - Porto Seguro-BA - panoramio (1).jpg|Bažnyčia senamiestyje


## Šaltiniai
Nuo 5 iki 7 (filmas)

**Nuo 5 iki 7 (Meilužių laikas)** () – amerikietiška drama, kuri pasirodė 2014 m. 

## Siužetas

Vyrukas susipažįsta su žavia moterimi. Po kurio laiko vėl susitinka. Jie pradeda kalbėtis, vėliau susitinka vis dažniau. Moteris jam aiškina, kad prancūzai nuo 5 iki 7 turi savo asmeninį laiką, kai skiria sau ir savo santykiams ir kad sutuoktiniai apie tai neprivalo žinoti. Brainas įsivelia su prancūze į painius santykius. Jis susipažįsta su moters vaikais ir net vyru. Tokiems santykiams priešinasi Blūmų šeimyna. Tėvas ir mama nepatenkinti sūnaus pasirinkimu.

## Veikėjai
: *Aktorius – veikėjas*
* Anton Yelchin, Brian Bloom, jaunas vyrukas, kuris įsimyli vyresnę moterį.
* Bérénice Marlohe, Arielė *(Arielle Pierpont)*, 33 metų, ištekėjusi moteris, dviejų vaikų mama.
* Olivia Thirlby, Jane Hastings
* Lambert Wilson, Valerijus (Valéry Pierpont), prancūzės vyras.
* Frank Langella, Sam Bloom
* Glenn Close, Arlene Bloom
* Eric Stoltz,Jonathan Galassi
* Jocelyn DeBoer, Kiva Bloom

## Šaltiniai

## Nuorodos
* IMBD svetainėje (anglų k.)
Meilė nuo pirmojo žagtelėjimo

**Meilė nuo pirmojo žagtelėjimo** () – amerikietiška drama, kuri pasirodė 2009 m. Idėja filmui remiasi Dennis Jürgensen knygos „Love At First Hicup“ motyvais.

## Siužetas

Nedrąsus vaikinukas, vardu Viktoras serga nepagydoma liga, kuria vadinasi meilė. Arba, kaip jis pats vadina, Aniamanija. Jis slaptai myli Anią, o ji draugauja su pamaiva, kuris nėra nei jautrus, nei dėmesingas. Viktoro draugai pakviečia į vakarėlį ir Anią, nors abejoja, ar ji ten bus. Mergina ir jos draugės atvyksta. Viktoras nedrąsus, nemokantis bendrauti su merginomis, o susijaudinęs ima žagsėti. Ania už jį šiek tiek vyresnė ir galvoja apie intymius santykius ir sprendžia dilemą, kurį vaikiną pasirinkti. Mažieji Viktoro ir Anios broliai sumąsto visą šią meilės istoriją filmuoti, kad vėliau galėtų ją brangiai parduoti.

## Veikėjai
: *Aktorius – veikėjas*
* Devon Werkheiser, Viktoras (Victor Knudsen), dar nekaltas vaikinukas.
* Scout Taylor-Compton, Ania (Anya Benton), mergina, kurią įsimylėjęs Viktoras.
* Tania Verafield, Marisa, geriausia Anios draugė.
* Ken Luckey, Peteris, niekšelis, kuris bandė susukti Aniai galvą.
* Adam J. Bernstein, Brian Benton
* Daniel Polo, Zack Knudsen
* Nicholas Braun, Ernie
* Sean Marquette, Nick
* Twink Caplan, teta Elizabeth
* Octavia Spencer, ponia Hambrick
* James Eckhouse, Christian
* Rebecca Staab, Constance

## Šaltiniai

## Nuorodos
* IMBD svetainėje (anglų k.)
Pirmasis kartas (2012 filmas)

**Pirmasis kartas** () – amerikietiška drama, kuri pasirodė 2012 m.

## Siužetas

Obrė ir Deivas susipažino gatvėje naktį. Vyko vakarėlis, tačiau jie kalbėjosi per naktį. Jie labai tinka vienas kitam, randa bendrų interesų, tačiau, ji sako, kad turi vaikiną. Deivas tuo netiki ir nori bendrauti su Orde. Į kino teatrą atėjo Deivas su Džeine, o Obrė su Roniu. Tačiau jie galvojo vienas apie kitą. Galiausiai jie susitinka ir tai įvyksta. Bėda tame, kad kažkas buvo negerai ir jaunimas bando suprasti, kas negerai. Iškyla grėsmė jų santykiams.

## Veikėjai
: *Aktorius – veikėjas*
* Britt Robertson, Aubrey Miller
* Dylan O'Brien, Dave Hodgman
* Craig Roberts, Simon Daldry
* Joshua Malina, ponas Miller
* James Frecheville, Ronny
* LaMarcus Tinker, Big Corporation
* Maggie Elizabeth Jones, Stella Hodgman
* Christine Taylor, ponia. Miller
* Victoria Justice, Jane Harmon

## Šaltiniai

## Nuorodos
* IMBD svetainėje (anglų k.)
Meilė ir turbulencija

**Meilė ir turbulencija** () – 2013 metų prancūziška komedija.

## Siužetas

Žiulė gyvena labai tvarkingai. Ji palieka visur raštelius (kad pašertų žiurkėną, kad pasiimtų raktus). Tokiais rašteliais nukabinėtas visas butas. Tuo tarpu Antuanas visiška jos priešingybė. Netvarkingas ir visur vėluojantis. Abu jie susiruošė į Paryžių. Damutė atvyko laiku, o vyrukas vos nepavėlavo į lėktuvą. Atsisėdo jie šalia. Staiga pasirodęs kaimynas gerai žinomas merginai. Pasirodo, kad kažkada jie mylėjo vienas kitą ir ilgoje kelionėje prisimena savo meilės istoriją. Antuanas nė su viena nesusitikinėdavo ilgiau nei dvi savaites, o ji privertė pasikeisti užkietėjusį mergišių, tačiau nepasitikėdavo ir nuolat pavyduliavo. Galiausiai jų santykiai nutrūko. Kelionėje per Atlantą (trukusioje 12 val.) buvo proga prisiminti savo išgyvenimus.

## Aktoriai
: *Aktorius – veikėjas*
* Ludivine Sagnier : Julie
* Nicolas Bedos : Antoine
* Jonathan Cohen : Hugo
* Arnaud Ducret : Franck
* Jackie Berroyer : Arthur

## Šaltiniai

## Nuorodos
* IMDB
Nevykėlių mokykla

**Nevykėlių mokykla** () – amerikietiška drama, kuri pasirodė 2006 m.

## Siužetas

Rodžeris labai nedrąsus ir jam gyvenime nesiseka. Draugas jam patarė apsilankyti kursuose, kuriuose išmoks būti tikru vyru. Daktaras Denisas surenka nevykėlius, ima pinigus ir moko juos kaip reikia gyventi. Rodžeris yra vienas geriausiųjų grupėje, daro stebėtiną pažangą. Staiga vyrukas ima suprasti, kad kažkas ne taip. Jam įtarimų kelia daktaro elgesys. Ima galvoti, kad nori nuvilioti jo merginą. Kai imasi aiškintis Šermano kėslus, aiškėja, kad jis yra vedęs, turi žmoną, o geriausiųjų savo mokinių merginas linkęs apžavėti, o vėliau meta.

## Veikėjai
: *Aktorius – veikėjas*
* Billy Bob Thornton – Dr. P/Dennis Sherman, daktaru besivadinantis veikėjas, kuris moko nevykėlius kaip būti stipriems.
* Jon Heder – Rodžeris *(Roger)*, kursų lankytojas.
* Michael Clarke Duncan – Lešeris *(Lesher)*, daktaro parankinis.
* Jacinda Barrett – Amanda, Rodžerio mergina.
* Sarah Silverman – Becky
* Ben Stiller – Lonnie
* David Cross – Ian
* Matt Walsh – Walsh
* Horatio Sanz – Diego
* Todd Louiso – Eli
* Jon Glaser – Ernie
* Paul Scheer – Little Pete
* Dan Fogler – Zack

## Šaltiniai

## Nuorodos
* IMBD svetainėje (anglų k.)
Stora amžinai bjauri draugė

**Stora amžinai bjauri draugė (SABD)** () – amerikietiška drama, kuri pasirodė 2015 m. Režisieriaus Ari Sandelo filmas „Mano stora amžinai bjauri draugė“ buvo sukurtas pagal populiarų amerikiečių rašytojos Kody Keplinger romaną.

## Siužetas

Bjankos gyvenimas atrodė beveik tobulas, bet Vestlis jai paaiškino, kad su ja draugaujama todėl, kad ji yra SABD (stora amžinai bjauri draugė). Taip vadinami žmonės, kurie nėra žavūs, tačiau puikiai sutaria su mokyklos numylėtiniais, todėl kiti, bendraudami su SABD, tikisi, kad šie taps jų priėjimu prie mokyklos grietinėlės. Beje, šalia SABD draugės mokyklos gražuolės atrodo dar gražesnės, protingieji – dar protingesni. Mergina pergalvojo, ką jai sakė Vestlis. Sukrėsta ir įžeista šios naujienos Bjanka pasiūlo Vestliui sandorį. Ji padės pasiruošti egzaminams, o šis už tai padės jai iš storos amžinai bjaurios draugės tapti išties populiaria mergina.

## Veikėjai
: *Aktorius – veikėjas*
* Mae Whitman – Bianca Piper
* Robbie Amell – Wesley Rush
* Bella Thorne – Madison
* Skyler Samuels – Jess Harris
* Bianca Santos – Casey Cordero
* Nick Eversman – Toby Tucker

## Šaltiniai

## Nuorodos
* IMBD svetainėje (anglų k.)
Nepaisant atstumo

**Nepaisant atstumo** arba **Laikykimės iki galo** () – kanadiečių drama, komedija kuri pasirodė 2004 m.

## Siužetas

Nikas mylėjo merginą, o ji išvyko į Torontą. Jam sunku be jos, todėl vyrukas nori ją aplankyti. Į lėktuvą pavėlavo, tad su draugais vyko kemperiu. Niko tėvai pergyveno ir nenorėjo, kad sūnus išvyktų, tad pasamdė žmogų, kad šiai kelionei sutrukdytų. Pakeliui į Torontą vaikinai paima dvi žavias pakeleives. Samdinys bando sugadinti kelionę ir jam tai pavyksta. Bet net ir tokios kliūtys nesustabdys keliautojų ir jie artėja lik Toronto.

## Veikėjai
: *Aktorius – veikėjas*
* Christopher Jacot – Nick
* Shawn Roberts – Tyler
* Ryan Belleville – Dime
* Jason Priestley – Lenny Swackhammer
* Joanne Kelly – Sasha
* Mayko Nguyen – Jill
* Katheryn Winnick – Trish
* August Schellenberg – Emile
* Avril Lavigne – vaidina pati save
* Matt Frewer – ūkininkas Joseph
* Iris Graham – Shy
* Crystal Lowe – padavėja

## Šaltiniai

## Nuorodos
* IMBD svetainėje (anglų k.)
Raudonųjų širdžių valetas

**Raudonųjų širdžių valetas (Džekė)** () – amerikietiška drama, kuri pasirodė 2015 m.

## Siužetas

Džekė gyvena gatvėje, verčiasi elgetaudama. Ji norėtų gyventi su sese, tačiau ją globoja svetimieji. Jos pabėga, bet policija persekioja ir atima jaunėlę. Tada Džekė apgaule įsidarbina aukle šeimoje, kuri augina autizmu sergančią mergaitę. Jos naujasis darbas ją erzina, bet po truputį ji mokosi elgtis su Glorija. Robertas, pradeda įtarti, kad Dona kažką slepia ir bando išsiaiškinti jos paslaptį. O kai surado dokumentus, užpildytus Džekės vardu, jis pasijuto išnaudotas ir apgautas.

## Veikėjai
: *Aktorius – veikėjas*
* AnnaSophia Robb, Jacqueline „Jack“ Ferguson, Džekė 18 m. mergina, kuri apsimeta Dona.
* Famke Janssen, Kay Adams, Džekės darbdavė.
* Scott Cohen, Mark Adams, šeimos galva,
* Israel Broussard, Robert Adams, 17 m. vaikinas, Glorijos brolis, kuris rodo dėmesį Džekei.
* Taylor Richardson, Glory Adams, 11 m. mergaitė, kuri serga autizmu.
* Sophia Anne Caruso, Bethany „Coke“ Ferguson, Džekės jaunėlė sesutė.

## Šaltiniai

## Nuorodos
* IMBD svetainėje (anglų k.)
Mano didžiausias košmaras

**Mano didžiausias košmaras** () – 2011 metų prancūziška komedija.

## Siužetas

Gyveno du labai skirtingi žmonės. Ponia Agota *(Agathe Novic)*, damutė priklausanti elitui, turtingiesiems snobams pataikaujanti parodų kuratorė. Ir Patrikas, kuris neturi net savo būsto. Juos vienija tik tai, kad jų abiejų sūnūs mokosi toje pačioje mokykloje ir yra draugai. Patrikas nuolat lankosi pas socialines darbuotojas ir turi įrodinėti, kad yra pajėgus užtikrinti saugią vaikystę savo sūnui. Vėliau imasi remontuoti ponios namus. Agatos paroda buvo labai nyki ir nepatiko nei Patrikui, nei išlepintiems žinovams. Ji eina į barą ir išgeria taurelę chereso, paskui pakartoja. Ryte pabunda su Patriku. Ryte jie apsimeta, kad nieko nepamena.

## Aktoriai
: *Aktorius – veikėjas*
* Isabelle Huppert: Agota *(Agathe Novic)*, parodų kuratorė. Nuobodi, raudoplaukė, šalto būdo bretonė.
* Benoît Poelvoorde: Patrikas *(Patrick Demeuleu)*, iš Belgijos atklydęs vyrukas.
* André Dussollier: Francua *(François Dambreville)* leidyklos savininkas, Agatos vyras.
* Virginie Efira: Žiuli *(Julie)*, jauna socialinė darbuotoja, kuri susižavėja Francua.
* Donatien Suner: Adrien
* Corentin Devroey: Tony
* Aurélien Recoing: Thierry
* Éric Berger: Sébastien
* Philippe Magnan: direktorius
* Bruno Podalydès: Marc-Henri

## Šaltiniai

## Nuorodos
* IMDB
Lielius

**Lielius** – ežeras Lietuvoje, Prienų rajone, apie 3 km į pietryčius nuo Stakliškių. Ilgis iš šiaurės į pietus 1,3 km, plotis iki 0,5 km. Altitudė 85,3 m. Krantai žemi, daug kur, ypač šiauriniame ir pietiniame gale pelkėti. Kranto linija labai vingiuota. Ežero įlankos gausiai užžėlę vandens augalija. Rytinėje pakrantėje stūkso miškas, vakarinėje – plyti dirbami laukai. Ežeru prateka Verknės intakas Lielelė.

Šalia Lieliaus įsikūrę Lielionių, Gripiškių ir Krištapiškių kaimai, netoli šiaurinio kranto eina plentas .
 
Vandenvardis *Lielius* kildinamas nuo žodžio *lielas* („didelis“).

## Šaltiniai
Euroleague Basketball

**Euroleague Basketball** – 2000 m. įsteigta privati Ispanijos įmonė (UAB), organizuoja pajėgiausius krepšinio turnyrus Europoje – Eurolygą ir Europos taurę.

Įmonei vadovauja Dejanas Bodiroga, 2000–2022 m. vadovavo Jordi Bertomeu.

2015 m. „Žalgiris“ sudarė 10 metų sutartį, kuri garantuoja vietą Eurolygoje iki 2025 m.

2018-2022 m. „15min“ buvo „Euroleague Basketball“ žiniasklaidos partneriu. Sutartis sustabdyta dėl Eurolygos požiūrio į Rusijos agresiją.

## Šaltiniai

## Nuorodos
* „Eurolygos“ svetainė
* „Europos taurės“ svetainė 
* „Euroleague Basketball“ „Youtube“ kanalas
Akležeris (Plungės r.)

**Akležeris** – ežeras Lietuvoje, Plungės rajone, 3,5 km į pietryčius nuo Platelių, prie Platelių ežero pietinio galo. Ežero ilgis iš šiaurės vakarų į pietryčius – 0,36 km, plotis – iki 0,16 km. Altitudė 146,1 m. Ežerą supa mišku apaugusi pelkė. Rytuose per pelkę tekančiu upeliu jungiasi su už 0,1 km telkšančiu Platelių ežeru. Pietine pakrante nutiestas kelias .

## Šaltiniai
Dienas Bizness

**„Dienas Bizness“** () – Latvijos verslo dienraštis, leidžiamas nuo 1992 m. Turi portalą latvių ir rusų kalbomis.

## Istorija

2009 m. latvių bendrovė „Nedela“ iš švedų bendrovės „Bonnier“  už neskelbiamą sumą įsigijo vieną didžiausių šalies žiniasklaidos grupių, leidžiančių nacionalinį dienraštį „Diena“ ir verslo dienraštį „Dienas bizness“. Tais pačias metais paskola perleisti britų  investuotojams Rowlandų šeimai. 2010 m. 51 % akcijų iš minėtos bendrovės įsigijo verslininkas Viesturas Koziolas per jam priklausančią įmonę „Žurnāli un Diena“. 2012 m. jis įsigijo dar 47,86 % akcijų ir dabar valdo 98,86 % akcijų.

## Taip pat skaitykite
* Verslo žinios

## Šaltiniai
Neptūnas (irklavimo klubas)

**Klaipėdos irklavimo klubas „Neptūnas“** () – istorinis sportinio irklavimo klubas Klaipėdoje.

## Istorija
XIX a. intensyvėjant ryšiams tarp Europos ir nepriklausomybę paskelbusių JAV, dalykinės medienos poreikis laivų statyboje išaugo. Krymo karo metais anglų kariniai laivai blokavo Baltijos ir Rusijos uostus, todėl prekyba mediena tuo metu Vokietijai priklausiusiame Klaipėdos uoste itin suintensyvėjo.

Uostamiestyje įsikūrę anglų medienos pirkliai ir juos atlydėję kartu atsivežė savo pomėgius ir įpročius. Pramogoms skirtomis valtimis jie irkluodavo Danės upe ir iškilose po Kuršių marias. 1885 m. spalio 1 d. tokio sporto mėgėjai įkūrė *Buriavimo ir irklavimo klubą „Neptūnas“*. Tarp pirmųjų narių buvo: laivų statyklos savininkas Emilis Fechtneris, taip pat Emilis Rupsonas, Artūras Braueris ir kt. miestiečiai. Pradžioje poreikiai buvo gana kuklūs: organizuoti kolektyvines išvykas po vietinius vandens telkinius, kartu irkluojant ir buriuojant nedidelius laivelius.

Pamažu sportiniai interesai persvėrė veiklą į savo naudą. 1887 m. pirmąkart surengta irklavimo regata, o 1888 m. įsigyta dviem irkluotojams ir vairininkui skirta pirmoji lenktyninė valtis: iš guobos medžio sukonstruota, ji buvo 36 pėdų ilgio ir trijų pėdų pločio (viduryje). Netrukus tokios valtys jau buvo šešios.

Galiausiai buvo nuspręsta atsiriboti nuo buriavimo, todėl 1901 m. spalio 10 d. pavadinimas buvo pakeistas į *Irklavimo klubą „Neptūnas“*. Treniruotasi ir lenktyniauta miesto teritorija tekančios Danės aštuonių kilometrų atkarpoje ir dvidešimties kilometrų ilgio Vilhelmo kanale (per jį klubo nariai taip pat keliaudavo paplaukioti į Nemuną ir Atmatą). Esant ramiam orui, irkluoti pavykdavo ir Kuršių mariose – išilgai kranto iki pat Drevernos.

1901 m. pradėtas statyti masyvus klubo pastatas su trimis patalpomis valtims sandėliuoti Klaipėdos pilies teritorijoje (išliko iki mūsų dienų). Pirmojo pasaulinio karo metais statyba buvo sustojusi, o į naujas patalpas neptūniečiai persikėlė 1923 m. balandžio 17 d.

Klaipėdos kraštą prijungus prie Lietuvos Respublikos, klubas į Lietuvos sporto lygą nestojo ir su ja mažai bendradarbiavo. Rungtyniaujama buvo daugiausiai Rytprūsiuose rengiamuose regatuose: Karaliaučiuje, Tilžėje, Elbinge ir Dancige, kartais Šilutėje. 1929 m. ir 1932 m. buvo organizuota išvyka į Rygos regatą. 1926 ir 1929 m. klubas pats surengė regatas Klaipėdoje, į kurias Kauno sportininkai pakviesti nebuvo.

Nuo 1934 m. „Neptūnas“ iš Lietuvos ir Klaipėdos krašto sportinio gyvenimo pasitraukė galutinai.

## Šaltiniai

## Nuorodos
* Romualas Lankas. *Klaipėdos irklavimo istorijai 125* – Klaipėda: Klaipėdos irklavimo centras, 2012 ISBN 978-609-420-271-1
Aukšti santykiai (mini serialas)

**Aukšti santykiai** () – 2017 metų rusiškas filmas, keturių serijų mini serialas, komedija.

## Siužetas

Jelena bendrauja su vyruku jau metus laiko. Jau pradėjo planuoti vestuves ir būsimą gyvenimą. Andrėjus susitikinėja su kita, o Leną paleidžia prie darbovietės kampo. Eilinį kartą Lenočka pradeda kalbą apie jų ateitį ir jis supyksta. Skyrybos. Nataša, geriausia jos draugė įkalba bent šiek tiek prasiblaškyti. Merginos nueina laipioti sienomis į „Uoladromą“. Romanas, vienas iš šio klubo steigėjų, padeda jai kopti į viršų, rūpinasi jos saugumu, bet Lena neklauso jo nurodymų ir viską daro savaip. Ji nukrinta ir visko kaltina nemokšą instruktorių, dar grasina socialiniuose tinkluose išplatinti pranešimą, kad tai nesaugu. Romanas ieško merginos, kad atsiprašytų. Jis nueina į jos ofisą ir bando atsiprašyti. Kadangi turizmo firmoje dirbanti Sonia pavogė iš jos idėją, tai Jelena sugalvojo naują koncepciją, o Romaną pristato kaip konsultantą ir jos jaunikį. Ji galvojo, kad jos buvęs draugužis užpavydės ir sugrįš. O štai Romanas turi draugę, kuri svajoja nuvykti į Australiją, o tam reikia pinigų. Tad vyrukas tampa Lenos sužadėtiniu už honorarą.

## Aktoriai
: *Aktorius – veikėjas*
* Natalija Skomorochova () – Jelena (Lena) turizmo vadybininkė, kuri galvojo, kad turi idealius santykius.
* Igoris Stamas () – Romanas (Roma), ekstremalaus sporto entuziastas, uoladromo įkūrėjas.
* Eldaras Lebedevas () – Andrėjus, Lenos kolega ir buvęs vaikinas.
* Nella Strekalovskaja () – Sonia, turizmo firmoje dirbanti, bet nelabai suprantanti verslo specifikos.
* Nina Rosė () – Nataša, Lenos geriausia draugė.
* Jegoras Timcunikas () – Vasia, įsimylėjęs natašą, bet labai drovus vyrukas.
* Liubovė Sokolinskaja () – Veronika (Nika), Romano draugė, kuri svajoja apie Australiją.
* Michailas Chimičevas () – Kolosovas, turizmo firmos šefas.
* Dmirtijus Gudočinas () – Maksas, uolalipys, kuris bandė apžavėti Lenos jaunėlę sesę Dašą, o kai ši „nepasirašė“ seksui požemyje, ją ten paliko.
* Sergėjus Tėssleris () – Ivanas.
* Marina Kaleckaja ()- Daša, Lenos sesuo.

## Šaltiniai

## Nuorodos

* kinopoisk.ru
Vera Veriovkina

**Vera Abeg-Veriovkina** (, ; 1872 m. sausio 28 d. Kaune, Rusijos imperija – 1960 m. gegužės 11 d. Sent Andre d'Ala, Prancūzija) – Lietuvoje, Rusijoje, Uzbekistane ir Prancūzijoje kūrusi tapytoja.

## Biografija
Gimė kauniečio Vilhelmo Abego šeimoje. Sankt Peterburge lankė Centrinę (barono Šteglico) piešimo mokyklą, 1893 m. mokėsi privačiai pas Ilją Repiną. 1893–95 m. studijavo Sankt Peterburgo dailės akademijoje. 1896 m. ištekėjo už Kauno gubernatoriaus Piotro Veriovkino brolio Vsevolodo (1872–1924). Vyro giminėje menininkė rado supratimą – paveikslus tapė ir jo motina Jelizaveta Veriovkina, ir sesuo Mariana Veriovkina.

Šeima persikėlė gyventi į Bucharą (dab. Uzbekistanas), ten Vera Veriovkina kūrė etiudus. 1903 m. Veriovkinai pervažiavo į Lietuvą, valdė Pažaislio ir Maželiškių dvarus. 1909 m. gyveno Kaune. Pirmojo pasaulinio karo metais V.Veriovkina Rusijos kariuomenėje dirbo gailėstingąja sesute. Su vyru išsiskyrė. 1916 m. gyveno Suomijos Kuokkalos (dab. Repino) vietovėje, bendravo su savo mokytoju Ilja Repinu, tapė.

Pokaryje grįžo į Lietuvą ir, apie 1920–1923 m. pardavusi Pažaislio dvarą, emigravo į Prancūziją. Apsistojo Nicoje, apie 1926 m. persikėlė į Paryžių. Tapė paveikslus, gyveno skurdžiai. 1949 m. paskelbė prisiminimus apie dailininką Ilją Repiną.

V.Veriovkinos kūrybai būdingi modernizmo bruožai: tapant peizažus buvo linkusi į impresionizmą, o kuriant portretus – į ekspresionizmą. Darbai saugomi I.Repino muziejuje Repino miestelyje (dab. Rusija) ir Pierre'o Gochtowt'o kolekcijoje Prancūzijoje. 

## Šaltiniai
* Lietuvos dailininkų žodynas, II tomas. – Lietuvos kultūros tyrimų institutas: Vilnius, 2012  psl. 424 
*  Репин И.Е. ''Портрет В.В.Веревкиной.'' 1916. ПГХГ
Japonijos vyrų rankinio rinktinė

**Japonijos vyrų rankinio rinktinė** – komanda, atstovaujanti Japonijai tarptautinėse varžybose. Rinktinės sudėtį ir veiklą koordinuoja Japonijos rankinio asociacija.

## Dalyvavimas čempionatuose
### Olimpinės žaidynės

## Rinktinės sudėtis
: 2017 m. sudėtis:

*Kairi Kochi
*Takashi Kato
*Jin Watanabe
*Daichi Komuro
*Masatake Kimura
*Kento Uegaki
*Shinnosuke Tokuda
*Akihito Kai
*Goki Koshio
*Hiroki Shida
*Hiroki Motoki
*Hiroyasu Tamakawa
*Yuto Agarie
*Kohei Narita
*Atsushi Mekaru
*Remi Anri Doi
*Takayuki Shimuzu

## Nuorodos
*Oficiali svetainė
Japonijos moterų rankinio rinktinė

**Japonijos moterų rankinio rinktinė** – komanda, atstovaujanti Japonijai tarptautinėse moterų varžybose. Rinktinės sudėtį ir veiklą koordinuoja Japonijos rankinio asociacija.

## Dalyvavimas čempionatuose
### Olimpinės žaidynės

## Rinktinės sudėtis
: 2017 m. sudėtis:

*Mika Nagata
*Kaho Sunami
*Yui Sunami
*Sayo Shiota
*Asuka Fujita
*Aya Yokoshima
*Minami Itano
*Chie Katsuren
*Hitomi Tada
*Ayaka Ikehara
*Nozomi Hara
*Mana Ohyama
*Haruno Sasaki
*Shiori Nagata
*Anri Matsumura
*Sakura Hauge

## Nuorodos
*Oficiali svetainė
Andoros futbolas 2018–2019 m.

**[[Andora|Andoros]] futbolo varžybos [[2018]]–[[2019]] m.**
*  prasidėjo 2018 m. rudenį, baigėsi 2019 m. pavasarį.
* s turnyras prasidėjo 2019 m. sausį, finalas įvyko 2019 m. pavasarį.

## Stadionai
* **Primera Divisió** ir **Segona Divisió** stadionų sąrašas. 
* Treniruotėms skirtų stadionų sąrašas. 
* Nuo 2016–2017 m. sezono FC Encamp vienintelis klubas, turintis savo stadioną (✚), kuris yra Enkampe (Camp de Futbol d'Encamp).

## 2018–2019 m. [[Andoros lygos čempionatas|Primera Divisió]]
* **Primera Divisió** – aukščiausioji futbolo lyga. Dalyvavo 8 komandos.
* Po trijų ratų lyga buvo skeliama pusiau.
* Stipriųjų grupė sužaidė papildomus du ratus. Silpnųjų grupė irgi žaidė papildomus du ratus.

### I etapas
* Pirmame etape buvo sužaistas 21 turas, o po to pirmenybės skeliamos pusiau.

### II etapas
* FC Santa Coloma tapo čempionais.
**Stipriųjų grupė:**

**Silpnųjų grupė:**

## 2018–2019 m. Segona Divisió
* **Segona Divisió** – antros pakopos pirmenybės.
* 2018–2019 m. dalyvavo 11 komandų. (Vėliau viena pasitraukė iš pirmenybių.)
* Pirmame etape buvo sužaisti du ratai, 18 turų.
* Į antrą etapą pateko 6 klubai, kurie varžėsi papildomame rate (sužaidė papildomas 5 rungtynes).
### I etapas
* Pirmame etape buvo sužaisti 18 turų, o po to pirmenybės skeliamos pusiau.

### II etapas
* Finaliniame etape sprendėsi, kuri komanda pateks į elito divizioną.
* Atlètic Club tapo antros pakopos nugalėtojais iš iškovojo teisę žaisti elite.

## Pereinamosios rungtynės

* Pirmosios rungtynės įvyko 2019 m. gegužės 22 d., o atsakomosios gegužės 29 d.
----

--------------
----

* *CE Carroi pateko į 2019–20 m. Primera Divisió; [[FC Lusitanos]] iškrito į 2019–20 m. Segona Divisió.
-------------------------

== 2018–2019 m. [[Andoros futbolo taurė]] *(2019 Copa Constitució)* ==
* *'Andoros futbolo taurė** arba **Copa Constitució*' – [[Andora|Andoros]] futbolo turnyras, vykstantis nuo [[1990]] metų. 
* [[FIFA]] ir [[UEFA]] turnyrą pripažino tik nuo [[1995]] metų.
* Finalo rungtynės įvyko [[2019]] m. [[gegužės 26]] d.
* Jose susitiko [[UE Engordany]] ir [[FC Santa Coloma]].

=== Finalo rungtynės ===
----


* *Engordany nugalėjo rezultatu 2-0 ir iškovojo šalies futbolo taurę.''
------------------------

## Išnašos

## Nuorodos
* RSSSF duomenų bazė
* SOCCERWAY
Angolos moterų rankinio rinktinė

**Angolos moterų rankinio rinktinė** – komanda, atstovaujanti Angolai tarptautinėse moterų varžybose. Rinktinės sudėtį ir veiklą koordinuoja Angolos rankinio federacija.

## Dalyvavimas čempionatuose
### Olimpinės žaidynės

## Rinktinės sudėtis
: 2017 m. sudėtis:

*Vilma Nenganga
*Iracelma Silva
*Manuela Paulino
*Juliana Machado
*Vilma Silva
*Helena Paulo
*Albertina Kassoma
*Cristina Branco
*Natália Kamalandua
*Ríssia Oliveira
*Azenaide Carlos
*Marta Alberto
*Dalva Peres
*Magda Cazanga
*Janete dos Santos
*Isabel Guialo

## Nuorodos
*Oficiali svetainė